CELEX: C2006/326/90
Language: fi
Date: 2006-12-30 00:00:00
Title: Asia C-460/06: Ennakkoratkaisupyyntö, jonka Tribunal du travail de Bruxelles (Belgia) on esittänyt 17.11.2006 — Nadine Paquay v. Société d'architectes Hoet + Minne SPRL

30.12.2006   
            
            
               FI
            
            
               Euroopan unionin virallinen lehti
            
            
               C 326/44
            
         Ennakkoratkaisupyyntö, jonka Tribunal du travail de Bruxelles (Belgia) on esittänyt 17.11.2006 — Nadine Paquay v. Société d'architectes Hoet + Minne SPRL
   (Asia C-460/06)
   (2006/C 326/90)
   Oikeudenkäyntikieli: ranska
   Ennakkoratkaisua pyytänyt tuomioistuin
   Tribunal du travail de Bruxelles
   Pääasian asianosaiset
   
      Kantaja: Nadine Paquay
   
      Vastaaja: Société d'architectes Hoet + Minne SPRL
   Ennakkoratkaisukysymykset
   
               1)
            
            
               Onko toimenpiteistä raskaana olevien ja äskettäin synnyttäneiden tai imettävien työntekijöiden turvallisuuden ja terveyden parantamisen kannustamiseksi työssä (kymmenes direktiivin 89/391/ETY 16 artiklan 1 kohdassa tarkoitettu erityisdirektiivi) 19.10.1992 annetun neuvoston direktiivin 92/85/ETY (1) 10 artiklaa tulkittava siten, että siinä kielletään pelkästään antamasta tiedoksi irtisanomista koskeva päätös kyseisen artiklan 1 alakohdassa tarkoitetun suojakauden aikana vai kielletäänkö siinä myös tekemästä irtisanomista koskeva päätös ja valmistelemasta ottamaan työntekijän tilalle lopullisesti uusi työntekijä ennen suojakauden päättymistä?
            
         
               2)
            
            
               Onko irtisanominen, joka annetaan tiedoksi direktiivin 92/85 10 artiklassa säädetyn suojakauden jälkeen, mutta joka liittyy äitiyteen ja/tai lapsen syntymään, ristiriidassa miesten ja naisten tasa-arvoisen kohtelun periaatteen toteuttamisesta mahdollisuuksissa työhön, ammatilliseen koulutukseen ja uralla etenemiseen sekä työoloissa 9.2.1976 annetun direktiivin 76/207/ETY (2) 2 artiklan 1 kohdan (tai 5 artiklan 1 kohdan) kanssa ja tässä tilanteessa, onko seuraamuksen oltava vähintäänkin sama kuin mistä kansallisessa oikeudessa säädetään direktiivin 92/85 10 artiklan täytäntöönpanemiseksi?
            
         
      (1)  EYVL L 348, s. 1.
   
      (2)  EYVL L 39, s. 40.